section_heading: Prijepori
paragraph_text: ''"Selimović zahtijeva jedan interdisciplinarni pristup, jedan univerzalni pristup, jer je to pisac poput Dostojevskog, Kafke, Camusa... Trebalo je odrediti njegovo mjesto u balkanskoj i svjetskoj hijerarhiji književne vrijednosti. Nijedan od ovih govornika nije odredio Mešin odnos prema Bosni, ni Bosne prema njemu. Oni su se trebali danas javno ispričati za sve ono što je doživio Selimović u Bosni, a kao što znate, doživio je strašne stvari"'', rekao je Šefket Krcić, predsjednik Matice Bošnjaka Sandžaka, u povodu obilježavanje 100 godišnjice od rođenja Meše Selimovića, koju je 2010. godine organizirala ANUBiH u Sarajevu.